Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/008 FI/STX Rauma) /* COM/2014/0630 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt stabilite în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] (denumit în continuare „Regulamentul privind FEG”). 2. Autoritățile finlandeze au depus cererea EGF/2014/008 FI/STX Rauma pentru o contribuție financiară din FEG, ca urmare a disponibilizărilor efectuate în cadrul STX Finland Oy din Rauma, Finlanda. 3. Comisia a constatat că informațiile furnizate de statul membru sunt complete. După evaluarea cererii sale, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. SINTEZA CERERII Cererea FEG || EGF/2014/008 FI/STX Rauma Stat membru || Finlanda Regiunea (regiunile) vizată (vizate) (nivel NUTS 2) || Finlanda de Vest (FI19) Data depunerii cererii || 27.5.2014 Data confirmării primirii cererii || 10.6.2014 Data cererii de informații suplimentare || 10.6.2014 Termenul pentru furnizarea informațiilor suplimentare || 22.7.2014 Termenul-limită pentru finalizarea evaluării || 14.10.2014 Criteriu de intervenție || Articolul 4 alineatul (1) litera (a) din Regulamentul privind FEG Întreprinderea principală || STX Finland Oy din Rauma Sectorul (sectoarele) de activitate economică (diviziunea NACE a doua revizuire)[2] || Diviziunea 30 („Fabricarea altor echipamente de transport”) Numărul de filiale, furnizori și producători din aval || 0 Perioada de referință (patru luni): || 7.11.2013 - 7.3.2014 Numărul de disponibilizări sau de încetări ale activității în decursul perioadei de referință (a) || 577 Numărul de disponibilizări sau de încetări ale activității înainte sau după perioada de referință (b) || 57 Numărul total de disponibilizări (a + b) || 634 Numărul total estimat de beneficiari vizați || 565 Numărul de tineri vizați care nu sunt încadrați profesional și nu urmează niciun program educațional sau de formare (NEET) || 0 Bugetul pentru serviciile personalizate (EUR) || 2 265 000 Bugetul pentru punerea în aplicare a FEG[3] (EUR) || 113 000 Buget total (EUR) || 2 378 000 Contribuția din partea FEG (60 %) (EUR) || 1 426 800 EVALUAREA CERERII Procedura 4. La 27 mai 2014, autoritățile finlandeze au depus cererea EGF/2014/008 FI/STX Rauma în termen de 12 săptămâni de la data la care au fost îndeplinite criteriile de intervenție stabilite la alineatele (7) și (9) de mai jos. Comisia a confirmat primirea cererii în termen de două săptămâni de la data depunerii acesteia, la 10 iunie 2014 și a solicitat, la aceeași dată, informații suplimentare din partea autorităților finlandeze. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 14 octombrie 2014. Eligibilitatea cererii Întreprinderile și beneficiarii în cauză 5. Cererea se referă la disponibilizarea a 634 de lucrători din cadrul STX Finland Oy, majoritatea dintre aceștia din cadrul șantierului naval situat în Rauma, însă anumite disponibilizări afectând, de asemenea, cea mai mare unitate a sa din Turku. STX Finland Oy își desfășoară activitatea în sectorul economic clasificat în cadrul diviziunii 30 („Fabricarea altor echipamente de transport”) a NACE a doua revizuire. Disponibilizările au fost efectuate de întreprinderea vizată în principal în regiunea de nivel NUTS[4] 2 din Finlanda de Vest (FI19). Criterii de intervenție 6. Autoritățile finlandeze au depus cererea în temeiul criteriului de intervenție de la articolul 4 alineatul (1) litera (a) din Regulamentul privind FEG, conform căruia se solicită disponibilizarea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii disponibilizați de furnizori și producători în aval și/sau persoanele care desfășurau o activitate independentă și care și-au încetat activitatea. 7. Perioada de referință de patru luni este cuprinsă între 7 noiembrie 2013 și 7 martie 2014. 8. Cererea se referă la 577 lucrători disponibilizați[5] de la STX Finland Oy în decursul perioadei de referință de patru luni. Calcularea disponibilizărilor și a cazurilor de încetare a activității 9. Toate disponibilizările au fost calculate de la data notificării individuale de disponibilizare din partea angajatorului sau de încetare a contractului de muncă al lucrătorului. Beneficiari eligibili 10. Pe lângă cei 577 de lucrători deja menționați, printre beneficiarii eligibili se numără 57 de lucrători disponibilizați înainte de perioada de referință de patru luni. Acești lucrători au fost disponibilizați după anunțul general cu privire la disponibilizările preconizate la 16 septembrie 2013. Se poate stabili o legătură clară de cauzalitate cu evenimentul care a declanșat disponibilizările în decursul perioadei de referință. 11. Numărul total de beneficiari eligibili este așadar de 634. Legătura dintre disponibilizări și modificările structurale majore ale comerțului mondial ca urmare a globalizării 12. În scopul de a stabili legătura dintre disponibilizări și modificările majore apărute în structura comerțului mondial ca urmare a globalizării, Finlanda susține că industria maritimă mondială s-a schimbat în mod considerabil în ultimii ani. Ca rezultat al creșterii explozive a registrului de ordine din perioada 2002-2008, au fost construite noi șantiere navale, majoritatea dintre acestea în Asia. Cu toate acestea, criza financiară și economică mondială a determinat reducerea la jumătate a registrului de ordine în perioada 2007-2013. Ca urmare a comenzilor reduse și a expansiunii semnificative a Asiei pe piața construcțiilor navale, sectorul suferă în prezent de o supracapacitate globală care duce la o concurență dură. 13. Ca urmare a acestei tendințe, ponderea pe piață a UE a scăzut. Măsurată prin volumul producției, ponderea pe piață a UE în domeniul construcțiilor navale a fost de 5 % în primele trei trimestre ale anului 2013, scăzând de la 13 % în 2007. Ponderile echivalente combinate ale Chinei, Coreei de Sud și Japoniei au fost de 86 % în primele trei trimestre ale anului 2013, în timp ce aceeași pondere a fost de 77 % în 2007. 14. În 2012, numărul de nave noi comandate a scăzut cu 20 % față de anul precedent, la 24,7 TBC (tonaj brut compensat) și reprezintă jumătate din volumul total al producției. Ponderea șantierelor navale europene în registrul de ordine a fost de 7,5 % (măsurată în TBC), în timp ce în perioada 2005-2008, ponderea Europei era cuprinsă între 12 și 14 %. Cea mai mare pondere pe piață din 2012 a fost înregistrată de China (34,6 %), pe pozițiile a doua și a treia clasându-se Coreea de Sud (28,8 %) și, respectiv, Japonia (17,8 %). Pe baza măsurării valorii din registrul de ordine, liderul de piață este în prezent Coreea de Sud, care a primit comenzi mai importante decât concurenții săi în ceea ce privește valoarea și volumul de lucru. 15. Măsurată prin volumul producției, ponderea pe piață a Europei în sectorul construcțiilor navale a fost de 4,6 % în 2012. Liderii de piață au fost China (41,1 %), Coreea de Sud (27,9%) și Japonia (17,5 %). În ceea ce privește registrul de ordine, ponderea Europei a fost de 5,8 % în 2012. China, ca lider de piață, a avut o pondere de 35,9 %, Coreea de Sud de 30,7 % și Japonia de 14,1 %.[6] 16. În multe țări din Asia, industria de construcții navale a devenit un instrument pentru crearea de locuri de muncă la nivel național și de câștig de monedă străină. Statele din Asia sprijină industria de construcții navale datorită caracterului său global și impacturilor pe care le are asupra ocupării forței de muncă. Europa, locul de naștere al industriei moderne de construcții navale, a pierdut astfel, într-o mare măsură, în fața țărilor din Asia, unde costurile forței de muncă sunt scăzute. Industria tradițională a construcțiilor navale nu se bazează pe un nivel înalt de expertiză, ci pe o producție organizată, cu utilizare intensivă a forței de muncă și care imobilizează capital semnificativ, în care intensitatea muncii, costurile materiilor prime și investițiile în echipamente sunt importante. 17. Până în prezent, sectorul construcțiilor navale în general a făcut obiectul a 6 cereri FEG[7], una dintre acestea bazându-se pe aspecte comerciale legate de globalizare și celelalte cinci pe criza economică și financiară mondială. Trei dintre aceste cereri vizează șantiere navale în sine, în timp ce celelalte trei vizează utilaje și echipamente pentru nave. Evenimentele care au condus la disponibilizări și la încetarea activității 18. Disponibilizările sunt cauzate de închiderea șantierului naval al STX din Rauma, cu anumite pierderi de locuri de muncă cauzate la cel mai mare șantier naval al STX din Turku. Acesta din urmă este în continuare deschis, însă (de la depunerea cererii privind Rauma) a fost vândut societății germane Meyer Werft și statului finlandez. Orașul Rauma este cunoscut pentru activitățile sale de construcții navale încă din 1945, când au fost înființate în oraș două șantiere navale. În 1992, cele două șantiere navale finlandeze au supraviețuit crizei din industria navală din anii 1970 și din anii 1980, fuzionând pentru a forma Finnyards Oy. În 1998, șantierul naval a intrat sub administrare norvegiană și și-a schimbat numele în Aker Finnyards, iar în 2009, noii proprietari coreeni au redenumit societatea STX Finland Oy. În anii 2000, șantierul naval din Rauma a înregistrat succese, specializându-se în livrări de nave de transport de pasageri și de mărfuri și de nave cu destinație specială, atât pentru clienți finlandezi, cât și pentru clienți internaționali, inclusiv forțele de apărare finlandeze, poliția de frontieră finlandeză și chiar Ministerul Pescuitului și Resurselor Marine din Namibia. În septembrie 2011, șantierul naval a semnat o scrisoare de intenție cu societatea norvegiană Eide Marine Semi AS privind utilarea, finalizarea și predarea a două nave de întreținere de zăcăminte de petrol și gaze. Navele au fost proiectate pentru a executa diferite sarcini legate de întreținerea zăcămintelor de petrol și gaze în condiții dificile în larg, pe platoul continental brazilian. Valoarea acestui contract a depășit 300 de milioane EUR. Cu toate acestea, termenii din scrisoarea de intenție nu au fost respectați și astfel intrarea șantierului naval din Rauma pe piața braziliană a fost împiedicată în ultimul moment. Grupul coreean STX, care a deținut șantierele navale din Turku și Rauma, a întâmpinat dificultăți la începutul anului 2013. STX Offshore & Shipbuilding, societatea responsabilă pentru activitățile de construcții navale din cadrul grupului, s-a adresat creditorilor săi pentru încheierea unui acord voluntar în aprilie 2013. Toate șantierele navale deținute de STX în Europa, inclusiv cel din Rauma, au fost scoase la vânzare în mai 2013, însă nu a fost găsit niciun potențial cumpărător. În vara anului 2013, situația părea promițătoare pentru șantierul naval din Rauma, întrucât STX Finland și Scandlines au semnat o scrisoare de intenție privind construirea a nave-feribot pentru legătura între Rostock și Gedser. STX Finland preconiza ca această comandă să determine ocuparea totală a forței de muncă pe șantierul din Rauma până în 2015. Cu toate acestea, în septembrie 2013, STX Finland a anunțat pe neașteptate că activitățile desfășurate pe șantierul naval din Rauma, în forma lor actuală, vor fi întrerupte și că societatea își va concentra activitățile în Turku. Probabil că această decizie a fost determinată de problemele întâmpinate în cadrul discuțiilor purtate cu Scandlines. În februarie 2014, s-a anunțat în cele din urmă faptul că discuțiile prelungite cu Scandlines au fost neproductive. După închiderea șantierului naval, 700 de angajați ai STX Finland din Rauma și aproximativ 70 de angajați din Turku și-au pierdut locurile de muncă. Impactul preconizat al disponibilizărilor asupra economiei și ocupării forței de muncă la nivel local, regional sau național 19. În 2013, numărul șomerilor din Rauma era în medie de 3 100 de persoane, dintre care peste 900 erau muncitori din industrie. Acest număr a crescut la 3 400 în ianuarie 2014. După disponibilizările de la STX, acest număr va crește cu aproximativ 700 de persoane. Dintre acestea, aproximativ 500 vor fi lucrători din industrie. 20. Cea mai scăzută rată a șomajului din regiune, 7,1 %, a fost înregistrată în 2008. În 2013, rata șomajului era de 10 %, iar în ianuarie 2014, aceasta era de 11,1 %. După închiderea STX, se preconizează că rata șomajului va crește cu aproximativ 2 puncte procentuale. 21. Majoritatea șomerilor din regiunea Rauma sunt absolvenți de învățământ secundar (48 %). Ponderea persoanelor care au absolvit învățământul obligatoriu este ușor mai mică (34 %), în timp ce ponderea persoanelor care au absolvit o formă de învățământ terțiar nonuniversitar sau de scurtă durată este de 8 %. 3 % dintre aceștia au absolvit o formă de învățământ terțiar de lungă durată. Disponibilizările de la STX vor crește în mod semnificativ ponderea persoanelor care au absolvit doar o formă de învățământ secundar sau obligatoriu. 22. Dintre șomerii din zonă, 30 % au vârste de peste 55 de ani. Următorul grup cu cea mai mare pondere, și anume de 22 %, este format din persoane cu vârste cuprinse între 45 și 54 de ani. Ponderea șomerilor cu vârste sub 25 de ani este de 11 %. Persoanele cu vârste de peste 55 de ani formează cea mai numeroasă grupă de vârstă a persoanelor disponibilizate de la STX, însumând 250 de persoane. Numărul angajaților disponibilizați din grupa de vârstă 45-54 de ani va fi, de asemenea, mare, și anume de peste 200 de persoane. Din cauza grupei de vârstă, lucrătorilor disponibilizați le va fi mai dificil să își găsească noi locuri de muncă, existând riscul ca anumiți lucrători mai în vârstă să se pensioneze anticipat. 23. Un nivel redus de studii în combinație cu vârsta relativ avansată va determina probabil o creștere a riscului de șomaj prelungit. În perioada ianuarie 2010 - mai 2014, numărul șomerilor pe termen lung a crescut cu 23 %. În aceeași perioadă, numărul șomerilor pe termen lung cu vârste de peste 55 de ani a crescut cu 42 %. Întrucât principalele grupe de vârstă disponibilizate de la STX cuprind persoane cu vârste de peste 55 de ani și persoane cu vârste cuprinse între 45 și 54 de ani, riscul de șomaj prelungit și excludere al acestora este unul ridicat. 24. Orașul Turku din regiunea Finlanda de Sud și de Vest va fi, de asemenea, afectat întrucât se așteaptă disponibilizarea a aproximativ 70 de persoane de la STX, în special din rândul celor cu sarcini de proiectare de nave pentru șantierul naval din Rauma. 25. Ca urmare a crizei financiare și economice mondiale, care a continuat timp de patru ani în regiune, rata actuală a șomajului în regiunea Turku este de 12,7 %, și anume cu 5,5 puncte procentuale mai mare decât la începutul anului 2008, în timp ce, la nivel național, aceasta a crescut cu 4 puncte procentuale. Regiunea Turku va fi, de asemenea, afectată de potențialele disponibilizări din sectorul comercial și din cel al serviciilor. 26. Registrul de ordine al STX Finland din Turku, care este important pentru industria maritimă, era necompletat în momentul depunerii cererii, unitatea Mein Schiff 3 aflându-se în etapa de utilare, iar unitatea Mein Schiff 4 în etapa generală de construcție. Prima va fi predată șantierului naval TUI până în vara anului 2014, iar cea de a doua în primăvara anului 2015. Din cauza problemelor financiare ale proprietarului, șantierul naval din Turku nu a putut să atragă noi comenzi. Această situație pare să se schimbe odată cu noii proprietari și se așteaptă deja noi comenzi. 27. Poziția generală ciclică a societăților din regiunea Finlanda de Sud și de Vest în ansamblu este afectată de condițiile mai stricte de finanțare externă și de un declin al comerțului rus. Industria tehnologică din regiune (Nokia având cea mai puternică prezență în trecut) a pierdut din ponderea de la nivel național. Beneficiarii vizați și acțiunile propuse Beneficiarii vizați 28. Se estimează că numărul lucrătorilor vizați care vor beneficia de măsuri se ridică la 565. Defalcarea acestor lucrători vizați în funcție de sex, cetățenie și grupă de vârstă este următoarea: Categoria || Numărul de beneficiari vizați Sexul: || Bărbați: || 496 || (87,79 %) || Femei: || 69 || (12,21 %) Cetățenie: || Cetățeni ai UE: || 565 || (100,00 %) || Cetățeni din afara UE: || 0 || (0,00 %) Grupa de vârstă: || 15-24 ani: || 7 || (1,24 %) || 25-29 ani: || 28 || (4,96 %) || 30-54 ani: || 294 || (52,04 %) || 55-64 ani: || 234 || (41,42 %) || peste 64 de ani: || 2 || (0,35 %) Eligibilitatea acțiunilor propuse 29. Finlanda prevede trei tipuri de măsuri în favoarea lucrătorilor disponibilizați vizați de prezenta cerere: (i) să îi ajute să găsească un nou loc de muncă, (ii) să îi ajute să își înceapă propria afacere și (iii) să le furnizeze servicii de formare sau de educație. Toate măsurile prezentate în continuare se combină pentru a forma un pachet coordonat de servicii personalizate care vizează reinserția profesională a lucrătorilor disponibilizați: 30. Îndrumare profesională și alte măsuri pregătitoare: lucrătorii aflați în șomaj pot fi ajutați în ceea ce privește tehnicile de căutare a unui loc de muncă prin consiliere și orientare, prin vizite la târguri de locuri de muncă și prin acordarea de asistență la redactarea CV-urilor și a candidaturilor. Acest serviciu va fi furnizat unor grupuri de diferite dimensiuni. Formarea va avea o durată cuprinsă între 5 și 20 de zile, în funcție de grup. Grupurile beneficiază, de asemenea, de o orientare profesională aprofundată, cu un accent special asupra interacțiunii și a practicilor de lucru. Această formare poate dura până la 40 de zile. Persoanele sau grupurile pot beneficia de sprijinul unor formatori profesioniști, care acționează în calitate de „parteneri de antrenament” pe parcursul căutării unui loc de muncă, precum și în calitate de mentori, atât pentru angajatori, cât și pentru angajați, în decursul perioadei inițiale desfășurate la un nou loc de muncă. Fiecare persoană aflată în căutarea unui loc de muncă poate beneficia de maximum 50 de ore de îndrumare profesională pe an. Lucrătorii pot beneficia, de asemenea, de o serie de evaluări ale experților. Pot fi evaluate, de exemplu, capacitatea de muncă a lucrătorului în cauză, inclusiv aspectele legate de sănătate, competența și calificările profesionale sau calitățile antreprenoriale și potențialul acestuia. Persoanele aflate în căutarea unui loc de muncă pot beneficia, de asemenea, de posibilitatea de a urma o perioadă de probă, pentru a-și testa, timp de aproximativ 10 zile, aptitudinile pentru diferite domenii de studiu. 31. Puncte de servicii pentru ocuparea forței de muncă și pentru întreprinderi: lucrătorii disponibilizați beneficiază de puncte de servicii care îi ajută pe parcursul etapei de punere în aplicare. Punctele de servicii sunt create pentru a furniza consiliere lucrătorilor afectați încă de la început prin punerea la dispoziția acestora a unui serviciu mai personalizat și aprofundat decât ceea ce ar putea oferi în mod obișnuit biroul public de ocupare a forței de muncă. Se fac eforturi speciale pentru ca niciunul dintre lucrători să nu devină șomer pe termen lung. 32. Formare și reconversie profesională: scopul măsurilor de formare este dobândirea unei calificări de bază sau profesionale în cadrul unui sector cu o rată ridicată a șomajului sau formarea continuă prin consolidarea competențelor existente sau îndrumare profesională/formare pregătitoare pentru piața muncii destinată persoanelor fără un plan privind o carieră viitoare. Formarea este adaptată în funcție de grupul vizat, iar cursurile pot viza, de exemplu, o extindere a competențelor în sectorul TIC; gestionarea proiectelor, gestionarea calității și gestiunea financiară, precum și dezvoltarea competențelor comerciale. Formarea profesională pentru piața muncii vizează în cea mai mare parte o calificare; pentru persoanele cu un profil adecvat, se va asigura pregătire în vederea înființării de întreprinderi. 33. Promovarea spiritului antreprenorial, formare și servicii de specialitate: promovarea spiritului antreprenorial începe ca formare a potențialilor viitori antreprenori pentru piața muncii. În plus, noilor antreprenori li se oferă consiliere, consultanță și sprijin, iar pentru întreprinderile nou-înființate sunt furnizate granturi. Persoanele care intenționează să înființeze o întreprindere se pot orienta către antreprenoriat, de exemplu, prin intermediul unui stagiu într-o întreprindere existentă. Granturile specifice pentru întreprinderile nou-înființate îi pot susține pe noii antreprenori în primele etape ale antreprenoriatului. Durata maximă a unor astfel de granturi este de 18 luni. 34. Chestionar pentru întreprinderi: urmează să fie realizat un sondaj privind locurile de muncă în regiunea Rauma în rândul întreprinderilor și sectoarelor din Rauma. Sondajul va furniza informații actualizate privind nevoile întreprinderilor în materie de personal. Cu ajutorul informațiilor colectate, căutarea de locuri de muncă de către lucrătorii vizați poate fi orientată în direcția corespunzătoare și pot fi elaborate planuri și măsuri de formare necesară. Vor fi organizate aproximativ 500 de interviuri pe an. 35. Subvenții pentru salarii: acestea pot fi puse la dispoziția angajatorilor din sectorul public sau privat care doresc să angajeze lucrătorii vizați și care doresc să garanteze că aceștia sunt remunerați cu un salariu rezonabil, că beneficiază de orice tip de sprijin și de formarea necesară la locul de muncă având în vedere că aceștia nu sunt familiarizați cu respectivele locuri de muncă. Lucrătorilor li se poate elibera un card prin care să furnizeze potențialului lor nou angajator subvenția pentru plata salariilor. Suma și durata sunt stabilite în funcție de competența și de nevoile lucrătorului. În ciuda faptului că nu există o durată minimă legală, Finlanda precizează că această măsură durează de obicei trei luni. În cazul în care beneficiarul este un tânăr în căutarea unui loc de muncă, durata poate fi redusă la o lună sau două săptămâni. 36. Indemnizații pentru cheltuieli de deplasare, de cazare pe timp de noapte și mutare: unei persoane aflate în căutarea unui loc de muncă i se poate acorda o indemnizație pentru cheltuielile de deplasare și de cazare suportate pe parcursul procesului de căutare a unui loc de muncă sau pentru cheltuielile de deplasare și de cazare generate de participarea la stagii de formare care vizează promovarea ocupării forței de muncă și despăgubiri pentru cheltuielile de mutare în cazul în care aceasta acceptă un loc de muncă în afara zonei sale de deplasare (o distanță de 43 km). Cu ajutorul acestor indemnizații, persoanele disponibilizate vor fi încurajate să caute un loc de muncă pe o zonă geografică extinsă. 37. Acțiunile propuse, descrise în prezentul document, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 38. Autoritățile finlandeze au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni. Bugetul estimat 39. Costurile totale estimate sunt de 2 378 000 EUR, incluzând cheltuieli pentru servicii personalizate de 2 265 000 EUR și cheltuieli pentru activitățile de pregătire, gestionare, informare și publicitate, control și raportare de 113 000 EUR. 40. Contribuția financiară totală solicitată din FEG este de 1 426 800 EUR (60 % din totalul costurilor). Acțiuni || Numărul estimat al participanților || Costul estimat per participant (EUR)[8] || Costuri totale estimate (în EUR) [9] Servicii personalizate [acțiuni în temeiul articolului 7 alineatul (1) literele (a) și (c) din Regulamentul privind FEG] Îndrumare profesională și alte măsuri pregătitoare || 405 || 400 || 162 000 Servicii de ocuparea a forței de muncă și pentru întreprinderi la un punct de servicii || 550 || 360 || 200 000 Formare și reconversie profesională || 208 || 4 900 || 1 016 000 Promovarea spiritului antreprenorial, formare și servicii de specialitate || 60 || 6 000 || 360 000 Grant pentru întreprinderile nou-înființate || 30 || 6 000 || 180 000 Chestionar pentru întreprinderi || 550 || 45 || 25 000 Subtotal (a): || – || 1 943 000 (85,78 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Subvenții pentru salarii || 62 || 5 000 || 310 000 Indemnizații pentru cheltuieli de deplasare, de cazare pe timp de noapte și mutare || 80 || 150 || 12 000 Subtotal (b): || – || 322 000 (14,22 %) Acțiuni în temeiul articolului 7 alineatul (4) din Regulamentul privind FEG 1. Activități pregătitoare || – || 2 500 2. Gestionare || – || 73 000 3. Informare și publicitate || – || 25 000 4. Activități de control și raportare || – || 12 500 Subtotal (c): || – || 113 000 (4,75 %) Costuri totale (a + b + c): || – || 2 378 000 Contribuția din FEG (60 % din costurile totale) || – || 1 426 800 41. Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile finlandeze au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. 42. Autoritățile finlandeze au confirmat că costurile investițiilor pentru activități independente și înființarea de întreprinderi nu vor depăși 15 000 EUR per beneficiar. Perioada de eligibilitate a cheltuielilor 43. La 15 ianuarie 2014, autoritățile finlandeze au început furnizarea serviciilor personalizate către beneficiarii vizați. Prin urmare, cheltuielile privind acțiunile menționate la punctele 29-37 sunt eligibile pentru o contribuție financiară din FEG de la 15 ianuarie 2014 până la 27 mai 2016. 44. Autoritățile finlandeze au început să genereze cheltuielile administrative pentru punerea în aplicare a FEG la 15 ianuarie 2014. Cheltuielile cu activitățile pregătitoare, de gestionare, de informare și promovare, precum și de control și raportare vor fi, prin urmare, eligibile pentru o contribuție financiară din FEG între 15 ianuarie 2014 și 27 noiembrie 2016. Complementaritatea cu acțiunile finanțate din fonduri naționale sau ale Uniunii 45. Cofinanțarea națională necesară va proveni în principal de la linia de servicii publice de ocupare a forței de muncă din cadrul ramurii administrative a Ministerului Ocupării Forței de Muncă și Economiei. Anumite servicii vor fi cofinanțate din cheltuielile operaționale ale centrelor de dezvoltare economică, de transport și mediu și ale birourilor de ocupare a forței de muncă și de dezvoltare economică. Sarcinile de asistență tehnică vor fi cofinanțate din cheltuielile operaționale ale Ministerului Ocupării Forței de Muncă și Economiei și ale centrelor de dezvoltare economică, de transport și economie. Se vor depune eforturi pentru a asigura prefinanțare națională pentru toate acțiunile și sarcinile, permițându-se lansarea cât mai rapid și mai eficient posibil a activităților de susținere din partea FEG, în așteptarea contribuției din FEG solicitate. 46. Un pachet național de măsuri intitulat „Modele între societatea de recrutare și societatea care își diminuează personalul” este în curs de elaborare în cadrul noii perioade de programare a FSE. Obiectivul acestui set de măsuri este de a completa și dezvolta activitățile legate de schimbările structurale de la nivel național și de securitatea pe parcursul acestor schimbări. Obiectivul central al coordonării de la nivel național este de a spori eficiența și eficacitatea și de a se evita suprapunerile, luând în considerare în același timp activitatea desfășurată la nivel regional în baza FSE și experiențele dobândite din perioadele de programare anterioare. Acesta este destinat, printre altele, abordării dezvoltării de produse în comun, identificării celor mai bune practici și a practicilor necorespunzătoare, îmbunătățirii comunicațiilor și integrării rezultatelor bune ale proiectelor. Autoritatea de management a FEG va continua această activitate pentru a profita de rezultatele ei în cadrul viitoarelor cereri FEG. 47. Autoritățile finlandeze au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii și au furnizat o descriere a sistemelor utilizate în acest scop. Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale 48. Autoritățile finlandeze au indicat că pachetul coordonat de servicii personalizate a fost elaborat în consultare cu partenerii sociali vizați, precum și cu diferite alte părți interesate. 49. Consultarea a avut loc și continuă sub forma unui grup de lucru convocat de Ministerul Ocupării Forței de Muncă și Economiei, în special pentru abordarea disponibilizărilor din cadrul STX Finland. Grupul de lucru include reprezentanți ai Centrului de dezvoltare economică, transport și mediu pentru regiunea Satakunta, ai Centrului de dezvoltare economică, transport și mediu pentru regiunea Finlanda de Sud și Vest, ai Biroului de ocupare a forței de muncă și dezvoltare economică pentru regiunea Satakunta, orașul Rauma, și ai partenerilor sociali, ai Consiliului sindicatelor finlandeze din industrie (incluzând sindicatul angajaților salariați Pro, sindicatul finlandez al lucrătorilor din metalurgie și federația inginerilor și a arhitecților academici din Finlanda/Federația personalului profesional și cadrelor de conducere, YTN, Sindicatul inginerilor profesioniști din Finlanda) și ai Federației industriilor tehnologice finlandeze, precum și reprezentanți ai STX Finland. Sisteme de gestionare și control 50. Cererea conține o descriere a sistemului de gestionare și control, care specifică responsabilitățile organismelor implicate. Finlanda a notificat Comisiei că această contribuție financiară va fi gestionată de Ministerul Ocupării Forței de Muncă și Economiei, care gestionează, de asemenea, fondurile FSE. Același minister îndeplinește funcția de autoritate de certificare. Există o separare strictă a îndatoririlor și a raporturilor ierarhice între departamentele responsabile de aceste două funcții. Funcțiile de gestionare legate de FEG au fost încredințate direcției pentru ocuparea forței de muncă și spiritul antreprenorial, în timp ce cele legate de FSE sunt asigurate de direcția regională. Funcțiile de certificare sunt asigurate de unitatea de resurse umane și administrație pentru ambele fonduri. Ministerul a elaborat un manual care stabilește în detaliu procedurile de urmat. 51. În ceea ce privește auditul, organismul responsabil este unitatea independentă de audit intern, care funcționează sub tutela Secretarului permanent. Funcțiile de monitorizare și de audit fac parte, de asemenea, din atribuțiile autorităților de management și ale autorităților de certificare. Angajamentele furnizate de statul membru în cauză 52. Autoritățile finlandeze au oferit toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la măsurile propuse și punerea în aplicare a acestora; – cerințele stipulate în legislația națională și în cea a UE privind disponibilizările colective au fost respectate; – întreprinderea care a efectuat disponibilizările și-a continuat activitatea după efectuarea disponibilizărilor; aceasta și-a respectat obligațiile legale aplicabile în cazul disponibilizărilor și a luat măsurile adecvate pentru lucrătorii săi; – măsurile propuse vor furniza sprijin pentru lucrătorii persoane fizice și nu vor fi utilizate pentru restructurarea societăților sau sectoarelor; – măsurile propuse nu vor primi sprijin financiar de la alte fonduri sau instrumente financiare ale Uniunii și se va împiedica orice dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚIILE BUGETARE Propunere bugetară 53. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[10]. 54. După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 1 426 800 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere. 55. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[11]. Acte conexe 56. În același timp cu prezentarea propunerii de decizie de mobilizare a FEG, Comisia va prezenta Parlamentului European și Consiliului și o propunere de transfer către linia bugetară corespunzătoare a sumei de 1 426 800 EUR. 57. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/008 FI/STX Rauma) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[12], în special articolul 15 alineatul (4), având în vedere propunerea Comisiei Europene, acționând în conformitate cu procedura prevăzută la punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[13], întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat datorită modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[14] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[15]. (3) La 27 mai 2014, Finlanda a depus o cerere de mobilizare a FEG ca urmare a disponibilizărilor[16] din cadrul STX Finland Oy din Rauma, Finlanda, care a fost completată cu informații suplimentare, astfel cum se prevede la articolul 8.3 din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din FEG, astfel cum sunt prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 1 426 800 EUR ca răspuns la cererea depusă de Finlanda, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 1 426 800 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] Sursa: A se vedea „Europe Market Monitoring 1-3Q/2013” (Monitorizarea pieței europene) [7] Acestea sunt: EGF/2010/001 DK/Nordjylland COM(2010)451; EGF/2010/006 PL/Cegielski-Poznan COM(2010)631; EGF/2010/025 DK/Odense Steel Shipyard COM(2011)251; EGF/2011/008 DK/Odense Steel Shipyard COM(2012)272; EGF/2011/019 ES/Galicia Metal COM(2012)451 și cazul de față EGF/2014/008 FI/STX Rauma. [8] Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Finlanda. [9] Totalul nu corespunde din cauza rotunjirii. [10] JO L 347, 20.12.2013, p. 884. [11] JO C 373, 20.12.2013, p. 1. [12] JO L 347, 20.12.2013, p. 855. [13] JO C 373, 20.12.2013, p. 1. [14] JO L 167, 29.6.2009, p. 26. [15] JO L 347, 20.12.2013, p. 884. [16] În sensul articolului 3 litera (a) din Regulamentul privind FEG.